als_Latn dik_Latn sag_Latn
Guardiola te City?
Mediat gjermane shkruajnë se e ardhmja e Pep Guardiolas do të jetë te Manchester City, si pasues i Manuel Pellegrinit.
Politiko
E Enjte, 5 Shkurt 2015 | 22:15
0 Komente.
Sa më shumë kohë kalon aq më shumë shtohen edhe zërat për një largim të mundshëm të Pep Guardiolës nga Bajerni i Mynihut sezonin e ardhshëm.
Mediat gjermane e bëjnë fakt të kryer lamtumirën e trajnerit spanjoll verën e ardhshme madje disa prej tyre shkojnë edhe më tej teksa shkruajnë se e ardhmja e 44 vjeçarit do të jetë te Manchester City si pasues i Manuel Pellegrinit.
Guardiola ka një kontratë që e lidh me klubin bavarez deri në verën e vitit 2016, por deklaratat e dhëna së fundmi në media nga tekniku spanjoll të bëjnë të mendosh për një largim të tij nga Bajerni në përfundim të këtij sezoni.
Raportet mes Guardiolës dhe drejtuesve të klubit nuk janë më si në fillim dhe ish trajneri i Barcelonës po mendon për një aventurë të re.
Për spanjollin interesohet edhe përfaqësuesja e Katarit e cila dëshiron ta ketë në drejtim për Botërorin e vitit 2022, megjithatë përpara se të ndërmarrë një zgjedhje të tillë, Guardiola mund të drejtojë për disa vite një klub me potencial të madh ekonomik siç është Manchester City.
Ndërkohë lajmet e këqija nuk kanë fund për tifozët e Bajernit. Rezultateve të dobëta në këtë fillim 2015 dhe zërave për një largim të mundshëm të trajnerit u shtohet edhe vendimi i komisionit të disiplinës në federatën gjermane të futbollit, i cili ka dënuar me 3 ndeshje shkualifikim mbrojtësin Jerome Boateng.
Ky i fundit u ndëshkua me karton të kuq në minutën e 17-të të sfidës ndaj Schalkes pasi shkaktoi një ndërhyrje të rëndë kundrejt sulmuesit të bluve mbretërorë, Sydney Sam dhe në këtë mënyrë Boateng do të mungojë në tre sfidat e ardhshme që Bajerni do të zhvillojë në Bundesligë ndaj kundërshtarëve të tillë si Shtutgart, Hamburg dhe Paderborn.
mri_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn